ᱯᱤᱭᱚᱝᱤᱭᱟᱝ

ᱯᱤᱭᱚᱝᱤᱭᱟᱝ (ᱠᱳᱨᱤᱭᱟᱱᱺ 평양; P’yŏngyang) ᱮᱛᱚᱢᱼᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱮᱛᱚᱢ ᱠᱳᱨᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ᱾ ᱯᱤᱭᱚᱝᱤᱭᱟᱝ ᱮᱛᱚᱢ ᱠᱳᱨᱤᱭᱟ ᱨᱮᱱᱟᱜ ᱯᱟᱪᱮᱼᱛᱟᱞᱟ ᱥᱮᱫ ᱛᱟᱭᱮᱫᱳᱝ ᱜᱟᱰᱟ ᱟᱨᱮ ᱨᱮ ᱟᱨ ᱥᱟᱥᱟᱝ ᱫᱚᱨᱮᱭᱟ ᱠᱷᱚᱱ ᱑᱐᱙ ᱠᱤᱞᱳᱢᱤᱴᱟᱨ (᱖᱘ ᱢᱟᱭᱤᱞ) ᱥᱟᱹᱜᱤᱱ ᱨᱮ ᱢᱮᱱᱟᱜᱼᱟ᱾ ᱒᱐᱐᱘ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱣᱟ ᱱᱟᱜᱟᱨ ᱨᱮ ᱓,᱒᱕᱕,᱒᱘᱘ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾
ᱯᱤᱭᱚᱝᱤᱭᱟᱝ ᱮᱛᱚᱢ ᱠᱳᱨᱤᱭᱟ ᱨᱮᱱᱟᱜ ᱨᱟᱡᱽᱟᱹᱨᱤ, ᱥᱤᱞᱯᱚ ᱟᱨ ᱦᱮᱡᱽᱥᱮᱱ ᱨᱮᱱᱟᱜ ᱛᱟᱞᱢᱟ ᱠᱟᱱᱟ᱾ ᱚᱱᱟ ᱥᱟᱶ ᱱᱚᱣᱟ ᱱᱟᱜᱟᱨ ᱨᱮ ᱢᱩᱬᱩᱛ ᱥᱚᱨᱠᱟᱨᱤ ᱫᱚᱯᱷᱛᱚᱨ (ᱚᱲᱟᱜ) ᱠᱚ ᱢᱮᱱᱟᱜᱼᱟ᱾ 

ᱯᱤᱭᱚᱝᱤᱭᱟᱝ ᱠᱳᱨᱤᱭᱟ ᱨᱮᱱᱟᱜ ᱢᱟᱱᱮ ᱱᱟᱜᱟᱨ ᱠᱚ ᱢᱩᱫ ᱨᱮ ᱥᱮᱞᱮᱫ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱵᱟᱨᱭᱟ ᱥᱮᱫᱟᱭ ᱠᱳᱨᱤᱭᱟᱱ ᱨᱟᱡᱽ (kingdom) ᱜᱳᱡᱳᱥᱮᱭᱳᱱ ᱟᱨ ᱜᱳᱜᱩᱨᱮᱭᱳ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮ ᱠᱟᱱᱟ᱾ ᱯᱩᱭᱞᱩ ᱪᱤᱱ-ᱡᱟᱯᱟᱱ ᱞᱟᱹᱰᱦᱟᱹᱭ ᱨᱮ ᱱᱚᱣᱟ ᱱᱟᱜᱟᱨ ᱟᱭᱢᱟ ᱜᱟᱱ ᱜᱮ ᱫᱷᱚᱝᱥᱚ ᱞᱮᱱᱟ ᱢᱮᱱᱠᱷᱟᱱ ᱡᱟᱯᱟᱱ ᱨᱟᱡᱽ ᱚᱠᱛᱚ ᱨᱮ ᱱᱚᱣᱟ ᱱᱟᱜᱟᱨ ᱟᱨᱦᱚ ᱵᱮᱱᱟᱣ ᱨᱩᱣᱟᱹᱨ ᱦᱩᱭ ᱞᱮᱱᱟ ᱟᱨ ᱚᱱᱟ ᱥᱟᱶ ᱱᱚᱣᱟ ᱫᱚ ᱥᱤᱞᱯᱚ (industrial) ᱱᱟᱜᱟᱨ ᱞᱮᱠᱟᱛᱮ ᱨᱟᱠᱟᱯ ᱦᱮᱡᱽ ᱮᱱᱟ᱾ ᱑᱙᱔᱘ ᱥᱮᱨᱢᱟ ᱨᱮ ᱮᱛᱚᱢ ᱠᱳᱨᱤᱭᱟ ᱵᱮᱱᱟᱣ ᱛᱟᱭᱚᱢ ᱯᱤᱭᱚᱝᱤᱭᱟᱝ ᱱᱚᱸᱰᱮᱱᱟᱜ ᱠᱟᱹᱢᱤᱭᱟᱹ ᱨᱟᱡᱽᱜᱟᱲ ᱞᱮᱠᱟᱛᱮ ᱫᱚᱦᱚ ᱦᱩᱭ ᱞᱮᱱᱟ᱾ ᱱᱚᱣᱟ ᱱᱟᱜᱟᱨ ᱟᱨᱦᱚ ᱠᱳᱨᱤᱭᱟᱱ ᱞᱟᱹᱰᱷᱟᱹᱭ ᱚᱠᱛᱚ ᱨᱮ ᱞᱟᱹᱱᱫᱩᱯ ᱞᱚᱴᱚᱢ ᱞᱮᱱ ᱛᱟᱭᱚᱢ ᱩᱥᱟᱹᱨᱟ ᱜᱮ ᱥᱚᱵᱷᱤᱭᱮᱴ ᱥᱟᱶᱛᱟ ᱜᱚᱨᱚ ᱛᱮ ᱵᱮᱱᱟᱣ ᱨᱩᱣᱟᱹᱨ ᱦᱩᱭᱞᱮᱱᱟ᱾

ᱧᱩᱛᱩᱢ

ᱱᱚᱣᱟ ᱱᱟᱜᱟᱨ ᱨᱮᱱᱟᱜ ᱮᱴᱟᱜ ᱱᱟᱜᱟᱢᱤᱭᱟᱹ ᱧᱩᱛᱩᱢ ᱠᱚ ᱦᱩᱭᱩᱜ ᱠᱟᱱᱟ ᱠᱤᱥᱚᱝ, ᱦᱟᱣᱟᱝᱥᱳᱝ, ᱨᱟᱠᱨᱟᱝ, ᱥᱳᱜᱭᱚᱝ, ᱥᱳᱫᱳ, ᱦᱳᱜᱭᱟᱝ, ᱪᱟᱝᱜᱟᱱ ᱟᱨ ᱦᱮᱭᱡᱳ (ᱡᱟᱯᱟᱱ ᱨᱟᱡᱽ ᱚᱠᱛᱚ ᱨᱮ) ᱱᱚᱱᱠᱟ ᱜᱮ ᱟᱨᱦᱚ ᱟᱭᱢᱟ᱾ ᱒᱐ ᱥᱟᱭ ᱥᱮᱨᱢᱟ ᱨᱮ ᱠᱷᱨᱤᱥᱴᱟᱱᱤᱴᱤ ᱨᱮᱱᱟᱜ ᱠᱮᱴᱮᱡᱽ ᱡᱚᱯᱨᱟᱣ ᱠᱷᱟᱹᱛᱤᱨ ᱯᱤᱭᱚᱝᱤᱭᱟᱝ ᱢᱤᱥᱚᱱᱟᱨᱤ ᱠᱚ ᱢᱩᱫ ᱨᱮ "ᱥᱟᱢᱟᱝ ᱥᱮᱱᱟᱜ ᱡᱮᱨᱩᱡᱟᱞᱮᱢ" ᱢᱮᱱ ᱛᱮ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟ᱾

ᱱᱟᱜᱟᱢ

ᱚᱛᱱᱚᱜ
ᱯᱤᱭᱚᱝᱤᱭᱟᱝ ᱮᱛᱚᱢ ᱠᱳᱨᱤᱭᱟ ᱨᱮᱱᱟᱜ ᱯᱟᱪᱮᱼᱛᱟᱞᱟ ᱯᱟᱦᱟᱴᱟ ᱨᱮ ᱢᱮᱱᱟᱜᱼᱟ᱾ ᱠᱳᱨᱤᱭᱟ ᱩᱯᱚ ᱫᱚᱨᱭᱟ (ᱥᱟᱥᱟᱝ ᱫᱚᱨᱮᱭᱟ) ᱠᱷᱚᱱ ᱕᱐ ᱠᱤᱞᱳᱢᱤᱴᱟᱨ (᱓᱑ ᱢᱟᱭᱤᱞ) ᱫᱤᱥᱚᱢ ᱛᱟᱞᱟ ᱥᱮᱫ ᱨᱮ ᱱᱚᱣᱟ ᱱᱟᱜᱟᱨ ᱯᱟᱥᱱᱟᱣ ᱢᱮᱱᱜᱟ-ᱟ᱾ ᱛᱟᱭᱮᱫᱳᱝ ᱜᱟᱰᱟ ᱱᱟᱜᱟᱨ ᱪᱮᱛᱟᱱ ᱛᱮ ᱯᱟᱪᱮᱼᱞᱚᱧᱮ ᱥᱮᱫ ᱠᱳᱨᱤᱭᱟᱱ ᱫᱚᱨᱭᱟ ᱨᱮ ᱞᱤᱝᱜᱤ ᱥᱮᱱ ᱟᱠᱟᱱᱟ᱾ ᱯᱤᱭᱚᱝᱤᱭᱟᱝ ᱥᱟᱹᱢᱩᱝ ᱚᱱᱪᱚᱞ ᱡᱟᱦᱟ ᱨᱮ ᱱᱟᱜᱟᱨ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱠᱳᱨᱤᱭᱟ ᱩᱯᱚ ᱫᱤᱯ ᱨᱮᱱᱟᱜ ᱵᱟᱨᱭᱟ ᱢᱟᱨᱟᱝ ᱥᱟᱹᱢᱩᱝ ᱚᱱᱪᱚᱞ ᱢᱤᱫ ᱨᱮ ᱢᱤᱫᱴᱮᱱ ᱠᱟᱱᱟ᱾ ᱟᱨ ᱢᱤᱫ ᱫᱚ ᱦᱩᱭᱩᱜ ᱠᱟᱱᱟ ᱪᱟᱭᱮᱨᱭᱚᱝ ᱥᱟᱹᱢᱩᱝ ᱚᱱᱪᱚᱞ, ᱵᱟᱱᱟᱢ ᱜᱮ ᱟᱢᱫᱟᱡᱽ ᱕᱐᱐ sq ᱠᱤᱞᱳᱢᱤᱴᱟᱨ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾

ᱦᱚᱭ ᱦᱤᱥᱤᱫ

ᱨᱟᱡᱽᱟᱹᱨᱤ

ᱥᱟᱥᱚᱱᱤᱭᱟᱹ ᱢᱟᱹᱱ ᱟᱨ ᱦᱟᱹᱴᱤᱝ

ᱞᱟᱠᱪᱟᱨ

ᱠᱟᱹᱣᱰᱤᱟᱹᱨᱤ

ᱠᱷᱮᱞᱚᱰᱸ

ᱥᱮᱪᱮᱫ

ᱟᱨᱦᱚ ᱧᱮᱞ ᱢᱮ
ᱟᱨᱦᱚ ᱯᱟᱨᱦᱟᱣ ᱢᱮ

Kracht, Christian, Eva Munz & Lukas Nikol. The Ministry of Truth: Kim Jong Il's North Korea. Feral House, October 2007. .
Meuser, Philipp (ed.): Pyongyang. Architectural Guide. Essays by Ahn Chang-mo and Christian Posthofen. Berlin 2012. .
Springer, Chris. Pyongyang: The Hidden History of the North Korean Capital. Saranda Books, 2003. .
Willoughby, Robert. North Korea: The Bradt Travel Guide. Globe Pequot, 2003. .
Dormels, Rainer. North Korea's Cities: Industrial facilities, internal structures and typification. Jimoondang, 2014. 
ᱵᱟᱨᱦᱮ ᱡᱚᱱᱚᱲ

 Interactive virtual tour Aerial view of Pyongyang city
 Super High Resolution Image Panoramic view of Pyongyang city

 North Korea Uncovered, (North Korea Google Earth), a comprehensive mapping of North Korea, including all of the locations mentioned above, on Google Earth
 Holidays in Pyongyang
 Instagram photos of Pyongyang
 City profile of Pyongyang 

ᱥᱟᱹᱠᱷᱭᱟᱹᱛ